text: жолым үй киіз үйдің бір түрі. ұзақ сапар немесе жорық кезінде тігіледі. жолым үй тез тігуге қолайлы, киіз үйден жеңіл, кішірек келеді. онда уық пен шаңырақ қана болады. шаңыраққа уық шаншып, үстіне туырлық жабады. ал орынбор қазақтары тұрмысында пайдаланылған жолым үй үш қанаттан аспайды, оның керегесі сирек орнатылады, түзу уықтары шаңыраққа шаншылмай, басы түйістіріліп байланады да, үстіне туырлық жабылады.